MAE: 10 diplomaţi ruşi au fost declaraţi personae non gratae.
MAE: 10 diplomaţi ruşi au fost declaraţi personae non gratae. Cu prilejul convocării, MAE a reiterat condamnarea fermă a crimelor comise la Bucea și în alte localități din Ucraina, pentru care răspunderea aparține Rusiei.
Ministerul Afacerilor Externe anunţă, marţi, că 10 diplomaţi ruşi au fost declaraţi personae non gratae.Ministerul Afacerilor Externe informează că autorităţile române au decis declararea ca personae non gratae pe teritoriul României a 10 persoane care activează în cadrul Ambasadei Federaţiei Ruse la Bucureşti, având în vedere că activităţile şi acţiunile acestora contravin prevederilor Convenţiei de la Viena privind relaţiile diplomatice din 1961."Aceste elemente au fost comunicate părţii ruse astăzi, 5 aprilie 2022, cu prilejul convocării la sediul MAE, din dispoziţia ministrului Bogdan Aurescu, a ambasadorului Federaţiei Ruse la Bucureşti, domnul Valery Kuzmin, la nivel de secretar de stat pentru afaceri strategice", se arată în comunicatul de presă. Cu prilejul convocării, MAE a reiterat condamnarea fermă a crimelor comise la Bucea şi în alte localităţi din Ucraina, pentru care răspunderea aparţine Rusiei.